Sodba Sodišča (četrti senat) z dne 4. junija 2015 –
Andechser Molkerei Scheitz/Komisija
(Zadeva C‑682/13 P)1(1)
„Pritožba – Javno zdravje – Seznam aditivov za živila, odobrenih za uporabo v živilih – Steviol glikozidi – Pogoji za dopustnost – Pravni interes“
1.                     Ničnostna tožba – Fizične ali pravne osebe – Pravni interes – Nujnost obstoječega in dejanskega interesa – Presoja ob vložitvi pravnega sredstva – Pravno sredstvo, ki lahko pritožniku omogoči prednost (člen 263, četrti odstavek PDEU) (Glej točke od 25 do 28.)
2.                     Temeljne pravice – Pravica do učinkovitega sodnega varstva – Meje – Spoštovanje pogojev dopustnosti pravnega sredstva (člen 6(1) PEU; člen 263 PDEU; Listina Evropske unije o temeljnih pravicah, člena 47 in 52(7)) (Glej točke od 29 do 31.)
3.                     Sodni postopek – Odločba, sprejeta z obrazloženim sklepom – Možnost odločanja brez ustnega postopka – Kršitev pravice do učinkovitega sodnega varstva – Neobstoj (Listina Evropske unije o temeljnih pravicah, člen 47; Poslovnik Splošnega sodišča, člen 111) (Glej točke od 44 do 47.)
4.                     Pritožba – Razlogi – Pritožbeni razlog, usmerjen zoper odvečno obrazložitev – Brezpredmeten razlog – Zavrnitev (člen 256(1) PDEU) (Glej točko 53.)
5.                     Pritožba – Razlogi – Zgolj ponovitev razlogov in trditev, predstavljenih pred Splošnim sodiščem – Nedopustnost (člen 256 PDEU; Statut Sodišča, člen 58, prvi odstavek; Poslovnik Sodišča, člen 168(1)(d)) (Glej točki 57 in 58.)
Izrek
1.
Pritožba se zavrne.
2.
Andechser Molkerei Scheitz GmbH se naloži plačilo stroškov.
1 –      UL C 45, 15.2.2014.